ཕ་སྐད་བརྡར་ཟད་ཀྱི་ཕྱི་རྐྱེན་ནི་སྐད་ཡིག་དང་སྐད་ཡིག་གི་ཁོར་ཡུག་གི་རྒྱུ་རྐྱེན་ཡོད་པ་དང་།ནང་རྐྱེན་ནི་སྐད་ཆ་བཀོལ་སྤྱོད་མཁན་གྱི་ཤེས་རྟོགས་དང་བརྩེ་སེམས་ཀྱི་རྣམ་འགྱུར་ལའང་ཐུག་ཡོད།སྐད་ཆའི་ཁྱད་ཆོས་ཕྱོགས་ནས་བཤད་ན།སྐད་ཆའི་འདྲ་མཚུངས་རང་བཞིན་དང་སྐད་ཆའི་སྦྱོར་སྲོལ་སྣེ་འཛིང་ཅན་ནི་རྒྱུ་རྐྱེན་གཙོ་ཤོས་ཡིན།དཔེར་ན།རྒྱ་བོད་སྐད་རྒྱུད་ཁྲོད་ཀྱི་སྐད་ཡིག་ཕན་ཚུན་བསྲེ་སླ།ཁྲའོ་ཞན་སྐད་ལ་གུས་ཚིག་གི་མ་ལག་ཡོད་ཀྱང་རྒྱ་སྐད་ལ་མེད།ཁྲའོ་ཞན་རིགས་ཀྱི་བྱིས་པ་ཚོས་རྒྱ་སྐད་བཤད་ཤེས་རྗེས་ཁྱིམ་ཚང་གི་ནང་ལའང་སྔར་ལས་རྒྱ་སྐད་མང་པོ་བཤད་བཞིན་ཡོད།སྐད་ཆའི་ཁོར་ཡུག་གི་ཐད་ནས་བཤད་ན།གྲངས་ཉུང་མི་རིགས་ཀྱི་སློབ་མ་ཚོ་ནང་ལོགས་སུ་ཡོང་ནས་སློབ་སྦྱོང་བྱས་རྗེས་རང་མི་རིགས་ཀྱི་སྐད་ཆ་སྤྱོད་པའི་གོ་སྐབས་ཉུང་ཞིང་།རང་མི་རིགས་ཀྱི་ཡི་གེར་བྲིས་པའི་དཔེ་ཆ་བཀླག་རྒྱུ་ཇེ་ཉུང་དུ་གྱུར་ཏེ།ཕ་སྐད་བརྡར་ཟད་ཀྱི་སྣང་ཚུལ་བྱུང་།ཤེས་རྟོགས་ཀྱི་ཐད་ནས་བཤད་ན།ལོ་ཚོད་ནི་ཆེས་གནད་འགག་ཡིན།ཕ་སྐད་བརྡར་ཟད་ཀྱི་གནད་འགག་གི་དུས་ཚོད་ནི་ལང་ཚོ་རྒྱས་པའི་དུས་ཏེ།ལོནས་ལོབར་ཡིན།ལང་ཚོ་མ་རྒྱས་པའི་སྔོན་དུ་ཕ་སྐད་ཁོར་ཡུག་གི་ཁྲོད་དུ་སྡོད་མཁན་ཞིག་ཡིན་ཚེ།དེའི་རྗེས་ཀྱི་དུས་ཡུན་རིང་པོའི་ནང་སྐད་ཡིག་གཉིས་པའི་ཁོར་ཡུག་ཁྲོད་གནས་ཀྱང་།ཕ་སྐད་བརྡར་ཟད་དུ་འགྲོ་བའི་ཚད་ཤིན་ཏུ་དམའ།ལོནས་ལོབར་གྱི་བྱིས་པ་ནི་འབྲི་ཀློག་ནུས་པ་གོང་འཕེལ་གཏོང་བའི་གནད་འགག་གི་དུས་སུ་ཁེལ་ཡོད་པས།གལ་ཏེ་ལོ་ཚོད་དེ་ལས་ཀྱང་སྔ་བའི་སྐབས་སུ་སྐད་ཆའི་ཁོར་ཡུག་ལ་འགྱུར་ལྡོག་བཏང་ཚེ།ཕ་སྐད་བརྡར་ཟད་དུ་འགྲོ་བ་ཤིན་ཏུ་ཚབས་ཆེ།བརྩེ་སེམས་ཀྱི་རྣམ་འགྱུར་ཐད་ནས་བཤད་ན།རང་མི་རིགས་ཀྱི་རིག་གནས་ལ་ཁས་ལེན་ཅི་ཙམ་མེད་པ་དེ་ཙམ་གྱིས་སྐད་ཡིག་གཉིས་པར་ཁས་ལེན་དེ་ཙམ་གྱིས་ཇེ་ཆེར་འགྲོ་ཞིང་།སྐད་ཡིག་གཉིས་པའི་རིག་གནས་ཀྱི་འདུན་པའང་ཇེ་དྲག་ལ་སོང་སྟེ།ཕ་སྐད་ཀྱི་བརྡར་ཟད་དེ་བས་ཚབས་ཆེན་དུ་འགྱུར་འགྲོ།